Palomoka ya matlakala a memorantamo ke 26.
Ge molekwa a arabile dipotšišo tše di fetago palo yeo e nyakegago, swaya ya mathomo fela. Molekwa ga a swanela go araba potšišo ye telele le ye kopana go tšwa pukung e tee.
Karolong ya A, ge molekwa a arabile dipotšišo tše nne ka moka mo diretong tšeo di kgethilwego, swaya tše pedi tša mathomo.
Go dikarolo tša B le C, ge molekwa a arabile dipotšišo tše kopana tše pedi goba tše telele tše pedi, swaya ya mathomo o hlokomologe ya bobedi. Ge molekwa a arabile dipatšišo ka moka tše nne, swaya fela ya pele mo karolong ye nngwe le ye nngwe ge e le gore go arabilwe potšišo ye kopana le ye telele. Ge e le ye telele kudu, lekola fela mantšu ao e ka bago a 50 mongwalong wa go tlogelana le a 30 mongwalong wa go kgomagana o hlokomologe taodišo yeo e šetšego.
Dipotšišo tše kopana: Ge molekwa a sa šomiše ditsebjana moo a kgopetšwego go tsopola, se mo otle.
Morero/moko ke kgopolokgolo/molaetša/thuto yeo mongwadi a ratago go e tšweletša ka sengwalwa sa gagwe. Morero o lebane le thuto yeo mongwadi a ratago go e lemoša mmadi mo bophelong. Gore morero o tle o bonagale gabotse mongwadi o diriša dithekniki tša go fapana bjalo ka kgethontšu, dikapolelo, dika le diema, poeletšo, morumokwano, bj.bj.
Tirišo ya moko wa sereto mo go Maphamoladikanapa.
Sereti se tšweletša mathata ao a hlolwago ke go hloka modiro. Go hloka modiro ke ye nngwe ya methopo ya bohodu le polao. Mathata a, a godišwa ke bafsa bao ba tšwago magaeng ka lehutšo la go re ba tlo hwetša mediro gore ba tle ba iphediše. Ba bangwe ka go se tsebe tshepedišo ya dikantoro tša mediro, ba a šarelwa ge ba botšwa gore ga ba na le ditokelo tša go šoma ditoropong.
Sereti se re ke ba se kae fela bao ba agelago la mošate morako ge ba re ba boele gae ka baka la tlhokagalo ya modiro. Se re bontši bja bona bo fetoga mafadi, botau-eja-mohlolelwa, mme ba phaela molao ka thoko gore ba iphediše.
Ke ile tau eja mohlolelwa.
Molao o tiiša letsogo go batho ba mohuta wo, e sego ka maikemišetšo a go ba tlaiša goba go ba gatelela, eupša e le go leka go nolofatša maemo a bona gore le bona ba tle ba kgone go phela setho le go direla setšhaba.
Le mpitša mohulabatho Gauteng.
Le mpitša ka mainaina.
Ke boele ke phele.
Ke be motho gape.
Sereti se lla ka mokgwa wo ba hudušitšwego ka kgang ka gona.
Mothofatšo - se gatelela phišegelo ya mmadi (maatlakgogedi) ka go diriša polelo ye e sego ya mehleng.
Dilori tša rutla metse - dithoto di rwalwa ka dilori.
Ako mpotše gore Mapogo ke kae?
Moreti o a befelwa ebile o tšhošwa ke maitshwaro a mosadi yo. Go tsenela thobalano le banna ba bantši go tliša lehu ka lebaka la malwetši. Tirišo ya dithibelapelegi e bolaya disele tša popelo gomme motho a hloka ngwana/pelego.
Sereti se gatelela ge banna ba se tlogetše, go se sa na le yo a se ratago goba a ka se nyalago, batho ba tla se sega le go se kwera gobane sebaka se tla gatee fela bophelong bja motho gomme yena a ralokile ka bokgarebje bja gagwe.
Sereto se se bolela ka batho bao ba itiago mataese ka nepo ya go hwetša tšhelete.
Ge ba gopotše lefelong leo la mataese ga ba lebelele morago ebile ga ba šetše gore ke nako mang. Ke bošego goba ke mosegare mo go bona go no swana.
Ba ya fao ka bontši moo e lego gore sereti se ba swantšha le manong le ditšhošane.
Ge ba le fao yo mongwe le yo mongwe o šeditše potla ya gagwe.
Gona fao mošomong wa bona go na le bao ba bunago mola ba bangwe ba boa ba lekeleditše diatla.
Batho bao ba go itia mataese ba swantšhwa le ditšhošane le manong ge di/a gopotše dijo tša tšona.
Ge motho a re o theela yo mongwe moreo, gantši moreo woo o tla o tanya yena mong/ motho yo mongwe le yo mongwe o a itirela/ motho ge a dira modiro wo o dirago gore a tle a holege ka wona gore a kgone go ipatolla mathateng a gagwe.
Yo ke motho, bale aowa; mmolelwana wo o laetša kgethologanyo ya semorafe ye e laetšwago ka lešupi "yo" le "bale".
Ka tshwantšhokgpolo mmadi o kgona go bona selo seo se retwago ke moreti ka leihlo la moya. Moreti a ka tšweletša tshwantšhokgoplo ka tirišo ya dikapolelo, kgetho ya mantšu, dika le diema le tirišo ya dikarolo tše dingwe tša polelo. Mohola wo mogolo wa tshwantšhokgopolo ke go godiša molaetša wa mongwadi goba moreti. Mohola wo mongwe wa tshwantšhokgopolo ke go tliša maatlakgogedi gore mmadi a se lape go bala le go goroša molaetša ka tsela ya go kgahliša.
Poledišo moreti o bolela le Modimo ka thapelo, mohlala: Ntshware ka letsogo Mmopi wa bohle.
Go bjalo le go mahlathi, mahlaodi le dikarolo tše dingwe tša polelo.
Bošoro bja mona le ka fao o tlaišago moreti ka gona.
Mothofatšo = moreti o boledišana le mona go gatelela kgopolo ye e rilego.
Potšišoretoriki/makgethepolelo = go gatelela kgopolo ka go botšiša potšišo ya go ba le karabo.
Poeletšogare - kae = go tlemaganya dikgopolo.
Boikemo bja sereti le mona.
Morero ke kgopolokgolo/molaetša/thuto yeo mongwadi a ratago go e tšweletša ka sengwalwa sa gagwe. Morero o lebane thuto yeo mongwadi a ratago go e lemoša mmadi mo bophelong. Gore morero o tle o bonagale gabotse mongwadi o diriša dithekniki tša thulaganyo, go swana le tekolapejana, tekolanthago, go hlakahlakanya ditaba, go latelanya ditaba, boipoeletšo, poeletšo ya ditiragalo, bj.bj.
Lenong la gauta ke padi yeo e lebanego le botseka. Ka go realo go bohlokwa go hlaloša kgopolo ya botseka ka boripana.
Botseka ke eng?
Botseka bo lebane le bosenyi/molato, nyakišišo le kotlo.
Nyakišišo = Nnono Molaba ke letseka la go se hlahlwe leo le nyakišišago molato wa Mmatšhego.
Kotlo = sephiri se a utologa, go a tsebega gore mmolai ke Brenda le ge e le gore mafelelong o a hlokofala pele ga kotlo.
Mmatšhego o bolailwe, bothata ke gore mmolai ga a tsebje.
Ditiragalo di theilwe godimo ga bosenyi bjo bo utollwago ke dinyakišišo moo e lego gore mafelelong toka e a phethagatšwa.
Nnono Molaba ke monyakišiši wa ka sephiring yo e lego gore mafelelong o atlega dinyakišišong.
Dinyakišišong tša gagwe o tšama a kopana le mapheko ao a mo šitišago go phethagatša dinyakišišo.
Ntle le mathata ao a bego a kopana le ona, eupša o ile a atlega go hwetša mmolai wa Mmatšhego.
Ditšhitiša tšeo a go kopana le tšona ke tša go swana le ge maphodisa a be a mo ganetša go tšwela pele ka dinyakišišo, go bethwa ga gagwe, Brenda o be a le kgahlanong le dinyakišišo tša gagwe.
Tše dingwe tša tšeo di thušitšego Nnono go fihlelela dinyakišišo tša gagwe ke gore o be a le bohlale ebile a na le sebete.
Go padile a lemošwa ka ga kotsi yeo a ka welago go yona, eupša o ile a tšwela pele ka dinyakišišo go ba go fihla a fihlelela maikemišetšo a gagwe.
Bohlale bja gagwe bja dinyakišišo bo bonala ge a be a phuruputša phapoše ya Mmatšhego, ge a be a nyaka go hwetša yeo e lego nnete go Nnaniki le Mohlatlego.
Mafelelong o atlega go hwetša mmolai wa Mmatšhego, e lego mosadi wa gagwe, Brenda.
Go utolotšwe gape gore lebaka le legolo la polao ya Mmatšhego e be le pheta ya go ba le seswantšho sa lenong yeo e dirilwego ka gauta.
Nnono o kgotleletše mathata le ditlhohlo ka gare ga dinyakišišo tša gagwe. O ile a ipotša gore tau e ja mohlolela hlakoleng go a sepelwa. Le ge Brenda a be a nagana gore o e buetše leopeng, fela magokobu a mmone. Nnono o bile le kgotlelelo yeo e mo tswaletšego katlego gomme toka ya phethagatšwa.
Ke tikologo ya sebjalebjale: Ke motsesetoropong, ka gore go na le dikoloi ebile meago ke ya sebjalebjale ka ge go na le dikaratšhe tša go phaka dikoloi.
A ntšhe nko mererong ye e sego ya gagwe.
Tshwantšhanyo - e gatelela pheteletšo ya tiragalo/ e gatelela tsela yeo a bethilwego ka yona/ bohloko bjo a bo kwelego. - go godiša taba.
Moya wa ntwa le polao. Go godiša letšhogo.
Molaotheo wa naga o re motho yo mongwe le yo mongwe o na le tokelo ya go tšweletša dikgopolo ntle le tšhitišo.
Ke lefšega - ka realo ka letšhogo.
Ke ge sersanta a re o na le kgopolo yeo e sa tekemego ya go re Nnono ke yena a hlasetšego Naniki.
Baanegwa ba dira ditiragalo tša sebjalebjale mo tikologong ya selehono.
Thulano le maatlakgogedi di ka godiša morero wa mongwadi.
Tirišo ya morero wa Ngwana wa mobu.
ke yo mofsa ke ngwana wa mobu o na le bokgoni bja dipalo le Seburu tše Lahlang a sa di kgonego.
Lahlang o šomišana botse le setšhaba ka kakaretšo go akaretšwa le makomiti ka lebaka la ge a dira mošomo wa gagwe ka botshepegi.
Lahlang o lokologa go šoma le Phankga ka ge a mmona bjalo ka mothuši wa mmakgonthe wa maleba.
Phankga o tsenwa ke moya wa lehufa (mona/megabaru) ka ge Lahlang a mo lemošitše mafokodi a gagwe.
Phankga o thoma go se sa šomišana le Lahlang ka lebaka la lehufa/ mona/megabaru.
Phankga o tsenwa ke moya wa go ikgogomoša le go itshenyetša bophelo.
Phankga o tsenela dithopa le Mokhura ka nepo ya go weša Lahlang.
Mokhura o be a e fa Phankga dikeletšo tšeo e sego tša maleba ka nepo ya gore a kgone go fihlelela maikemišetšo a gagwe.
Phankga, ka thekgo ya Mokhura le maloko a mangwe a setšhaba, ba lwantšha Lahlang.
Mafelelong go lemogwa gore Lahlang ga a na phošo.
Megabaru/lehufa/mona di fenywa ke therešo.
Ba Kgoro ya Thuto ba iša Phankga sekolong se sengwe.
Phankga o tshwenywa ke megabaru ya gagwe.
Go ipona go ba ngwana wa mobu le go ba le bokgoni.
A gatelela lenyatšo leo le tlogo hlola thulano kua pele.
Tikologo ke ya sebjalebjale ka gore dikgopolo tša Phankga ke tša go lebana le nako yeo/Tikologo ya lefelo ka gore ke gagabo / Tikologo ya leago ka gore o dutše le ba gabo.
Ke moya wa letšhogo - MmagoMoroko o a thothomela, o tlaletšwe mo nkego o bona mohu pele ga gagwe. O re ga a nyake go tlo hwelwa ke monna ka lefeela.
Lahlang o ile a re yena ga a ye felo, se se diregago se ka no direga. O re o tla phema ka pampiri yeo e lego lebotong.
Ke mogatšagwe, ba dula mmogo gomme o a mo rata / o mo kwela bohloko mabapi le matšhošetši ao a a hwetšago.
Motho ge a dira selo o tseba seo a se tshepilego.
Mohlala, bangwe ba tla re ke maleba ka lebaka la gore ba hlorišwa.
Ba bangwe ba tla re ga se maleba ka gore ga go mohlopi wo o sa nego.
Pading ya Matsepe, mosadi wa kgoši wa bogoši o belege ngwana le molata.
Seripa sa bobedi sona se re ngwana wa molata wa go se be le madi a bogoši a ka se tsoge a bile kgoši.
Kgoši Taudi le yena o be a se na thari ye kgolo, a atetšwe ke ye nnyane fela.
O ile a ya banneng bjalo ka mang le mang. Monna wa ngaka o tlile le dithebele tša gagwe tšeo a bego a di rwaletšwe ke Mphoka go tla go ba remela.
Taudi o laetšwe gore a se bule sefero sa moo go lego mmakgoši ka ge dikoma tše pedi di sa bolle felo go tee.
Ge ngaka e le gare e alafa Khutšišo, Mphoka yena o be a lala a ikutswa le mmakgoši a be a mmelegiša morwa.
Taudi le Khutšišo ba kgakanegong ka gore thušo ye ya go hlomolwa mootlwa, e buile kgoši lenao.
Tšhwahledi o belegwe ka lapeng la bogoši, ke leitšibulo la ka mošate, gomme yo e lego yena wa madi a kgoši (Kgathola) ke moratho wa Tšhwahledi mo a ka se kgonego go tšea bogoši go ya ka setšo.
Ke lešitaphiri kgorong ya Taudi.
Taudi o le šupa le le mo, o re Tšhwahledi ke madi a šele ga se ngwana wa dikgomo ka gona a ka se mo neele bogoši bja kgoro ya gagwe.
Khutšišo le yena bjalo ka mmagongwana, ga a kgahlwe ke ge a fela a bona Tšhwahledi a boa a sa phedile, wona mootlwa wo o sa hlomogego, ebile o bolela ka wa go ja o re ba ga Kgoši Matepe ba dirile phošo ka go bolaya Mphoka, nkabe ba ile ba bolaya Tšhwahledi.
Taudi ge a gatelelwa ke bolwetši, le nako ya go hlokofala e fihlile, go humanwa e le gore Tšhwahledi ga a gona, eupša Kgathola a le gona go ka hlobola tatagwe diaparo tša bogoši le go di apara di sa fiša.
Thato ya Taudi e phethagetše ge a šegofaditše ngwana wa madi a gagwe go ka mo hlatlama, le ge ka morago a ka se buše ka ge Seswana se ganana le tiragalo ye. Ke therešo, ngwana ke wa dikgomo. Tšhwahledi o swanetše go se tsokama, eupša a ka se apole Khathola goba go mmolaya. O tla be a tla buša ge fela nka be a latetše molao wa setšo wa go bewa bogoši.
Mafelelong setšhaba se ile sa bona bokaone e le go tšwa diripa tše pedi. Tšhwahledi o ile a boa ka seripa gagwe mola Kgathola le yena a ile a boa ka ba gagwe. Ba phedišana ka khutšo.
Setšo se kgatha tema ye bohlokwa go beweng ga magoši a mabedi, e lego Kgathola le Tšhwahledi.
Mphoka o bethilwe wo šoro ka ge a imišitše mmakgoši nakong ya ge a mo remela. Ba gaboMphoka ba tlile go phophotha.
Mongwadi o kgonne go swantšha Mphoka ka tshwanelo ka ge a tšo bjala mphoka ka lapeng la mošate ka go belegiša mmakgoši madi ao a sego a mošate. Ke go re o kgotletše madi a mošate.
Tikologo ke ya segologolo ka gobane go bolelwa ka dikgoro le magoši/ dingaka tša setšo.
Bothata ke gore ke mang yoo a tlogo tšea bogoši bja Taudi magareng ga Kgathola le Tšhwahledi.
Seboledi se ile sa leka go rarolla bothata ka go re Kgathola ke yena a swanetšego go ba kgoši ka ge e le yena a go apara lethebo la Kgoši Taudi le sa fiša.
Kgano o reng o šikologa seolo, bohubedu o bo tšea kae le reng le ikgakantšha le go itebatša setšo (ditaba) etšwe le se tseba.
Moya wa khutšo, leago le poelano.
Balekwa ba tla phurolla sa mafahla a bona ge e ba ba thabišwa ke go ba kgoši ga Tšhwahledi goba Kgathola. Mohlala, ba bangwe ba tla re ba thabišwa ke ge Tšhwahledi e ka ba kgoši ka ge e le ngwana wa mathomo, mola ba bangwe ba tla kgahlega ge Kgathola e ka ba kgoši ka ge e le wa madi a mošate.
Morero wa padi ye ya Tlhakoleng o lebane le tlaišo ya basadi le bana.
Swele o tlaiša mosadi wa gagwe ka go mo phediša ka seroba.
Swele o hlahlela basadi ka lapeng la gagwe etšwe mosadi a le gona. Maikemišetšo ke go kweša mosadi wa gagwe bohloko.
Swele o robala malalatle tšeo o ka rego ga a na mosadi le bana. Re ka re o ikgapa a ikgoroša bjalo ka legomotša.
Swele o imiša morwedi wa gagwe, e lego Mahlatse (re ka re o ipelegela batlogolo).
Swele o phediša bana ba gagwe makgwakgwa.
Swele o rata go bolaya Mahlatse le ngwana wa gagwe. O mo nyakela mpholo o o tšhela ka gare ga maswi a lerole ka go kwešiša gore a ka se lemogwe.
Mahlatse o ipha lešoka ka gobane a kwešiša gore bophelo bja gagwe le ngwana bo kotsing.
Ge e le ngwana yena Mahlatse o mo lahlile tseleng.
Swele o išwa kgorong ka lebaka la bohlola bjoo bja gagwe gomme o rakwa motseng ka ge motho a sa bolawe.
i Ke moya wa lethabo le khutšo ka lebaka la gore go bolelwa ka ga lenyalo la sedumedi leo go lona moruti a nyadišago banyalani.
Moya wa go se be bose, go hloka nnete le go se tshepege ka ge lenyalo le ile la šarelwa.
Ngwana yo o ganne go nyadišwa ke Swele ka ge Swele a ile a mo tlaiša.
Aowa: E be e le maano a gore a kgone go boelana le mosadi wa gagwe.
Molekwa o tla fa sa mafahleng a gagwe gomme a šitlela ka mabaka. Mohlala: Bangwe ba tla re ba thabišwa ke ge mediro ya baruti bao ba sa tshepagale setšhabeng goba ba go ba le megabaru e tšwetše nyanyeng ka ge motho a sa swanela go hlankela marena a mabedi go swana le yena Moruti Swele.
Ke moradia ka gobane ga a nyake go botša batho nnete ya fao a tšwago gona.
Ke moya wa ntwa. Mphapa o lwa le Swele ebile batho ba fao motseng ba thoma go raka Swele.
Monna yo o itirile moloki mola e le yo mošoro.
O ile go lwa le boGabariele a bona bokaone e le go ipha lešoka go ba go fihla fao a lego gona lehono.
Molaotheo wa naga ga o dumelelane le polao.
Setšhaba se ile sa phetha ka go raka Swele moo motseng.
Mphapa o bololla boitshwarohlephi bja Swele bjoo bo amanago le morero wa puku ye, e lego tlaišo ya basadi le bana.
Thulano e tšwelela ge baanegwa ba babedi goba go feta ba fapana ka dikgopolo. Go na le thulano gape magareng ga moanegwa le tikologo ya gagwe. Godimo ga fao go na le mehuta ye mebedi ya thulano, e lego thulanogare le thulanontle. Thulanogare ke ge moanegwa a e ba le thulano ya dikgopolo ka gare ga mafahla a gagwe, mohlala, letswalo la moanegwa le ka kgatha tema ye bohlokwa go bontšha thulanogare goba moanegwa a ka re ke na le pelopedi, bj.bj. Thulanontle yona e bolela go thulana ga moanegwa wa go feta o tee goba moanegwa le tikologo ya gagwe, mohlala, Lerato o thulana le Mphaka; o thulana le batho ba Takone ka lebaka la botšwantle.
Thulano yeo ya dikgopolo e godiša maatlakgogedi gore mmadi a be le kgahlego ya go tšwela pele ka go bala sengwalo seo. Molokoloko woo wa dithulano o tšwetša thulaganyo ya sengwalo pele gomme ka thulaganyo yeo ya ditaba mongwadi o re utollela morero wa sengwalo sa gagwe. Tšwetšopele, e lego karolo ya thulaganyo, e bopilwe ka dithulano.
Thulano ke kokwane ye bohlokwa ya papadi. Ge re re papadi e atlegile gona re šupa gore mongwadi wa yona o kgonne go logaganya thulano ya yona gabotse. Ka thulano mongwadi wa papadi o kgona go tšweletša thulaganyo le morero wa yona gammogo le baanegwa ba yona.
Mongwadi o dirišitše thulano/phapang gare ga baanegwa ba gagwe le polelonnoši e lego thulano ya ka gare ya moanegwathwadi go tšweletša morero wa puku ye.
Ge seširo se bulega re hwetša Mphaka a le kgakanegong ye kgolo. O lwa le dikgopolo mabapi le go se swarwe gabotse Bonwatau.
Mphaka o thulana le Hunadi ka ge a mmotšiša gore o reng a bolela a nnoši.
Mphaka o thulana le lentšu la mmagwe ditorong. Lentšu le mmotša gore a tliše bana gae pele a ikela badimong ka gobane go sego bjalo a ka se lokelwe ke selo. Kgopolo ye e tlatša Mphaka dimpa; o a tlalelwa o bile o fega mmagwe molato wa go hloka kwelobohloko. O re: "O tseba gabotse seo se ntlošitšego gae kgane o nteka tumelo. A napa a ntšhiteletša ka mokgwa wo mola ke be ke gopola gore o tla nthapelela go badimo gore tša mo ke lego di netle."
Mphaka o sa buša o thulana le Hunadi ge a mo eletša gore ba ye kerekeng ba botše moruti ka ga toro ya gagwe.
Rola o thulana le Mphaka ka tša gore mang o ithutile kae le gore o mmitša lekgoba.
Mphaka o thulana le Kala ka ge a mmitša gore ke mošayagabo.
Ditaba di a retela ge Mphaka a gahlana le dikgwara tša Takone.
Moo gona Mphaka o ikhwetša a kotišwa moswe bjalo ka lešolopudi. Kala le Rola ba mo hlohla diganong, ba mmotša serokaphatla gore ke motsenela, ke motho yo a se nago legae - 'Mošayagabo'.
Rola o tloga a mmotša tsebegokwa gore o tla tšwa Takone a dutile mosela ge a ka fela a wela dilo tša batho godimo.
Phapano ye e ile ya tsoša ledimo ka mogopolong wa Mphaka. A ipotšiša ge e le gore o kgethile gabotse ka go tloga Bonwatau. O re: ''Ga ke bone gore ke tla di kgotlelela tše ka moka. Bokaone ke go fetela pele.
Mphaka o ikhumana a le kgakanegong ye kgolo ka ge Sebola a sa tšwa go lwa le barutiši ka sekolong ebile a ba botša gore yena o nyaka go boela Bonwatau ka ge a tennwe ke go ralala le dilete bjalo ka peolwane.
Ee, ga go na ditšhitišo: gantši ge polelonoši e etla sefaleng babapadi ba bangwe ba a itokiša. E lebane le go lokišwa ga sefala.
Aowa: go tlogeng ga gagwe o ile a falalela kua Takone le Mogadisho. Ke ka moo a bago kgakanegong ya gore afa o dirile kgetho ya maleba goba aowa. Mafelelong o ile a boela Bonwatau ka ge tša dinaga tša ka ntle di mo šitile.
Di hlahla mmadi ebile di tšweletša maikutlo a mmapadi.
O lwa le dipelo tša go boela gae ka ge a aparetšwe ke mathata.
Baanegwa bobedi bja bona ke matšwantle ke ka lebaka leo ba thekganago.
Ge ba geno ba go tshwa mare ba re o bodile ge o hlaswiwa le go šišingwa ke ba geno gona ga go motho yo mongwe wa ka ntle yo a ka go thabelago.
Se iphofotše bjalo ka kgomo ya moradu.
Mphaka o tšweletša maikutlo a go kwa bohloko mabapi le bophelo bja kgatelelo bjoo a itemogelago bjona dinageng tša ka ntle. O re ga a na mo a robalago ka ge ba se ba mpshafatša lengwalo la gagwe la bodulo. Ke ka fao a rego o phalwa le ke dinonyana tša lefaufau ka gore di na le dihlaga ebile di na le tokologo.
Tše dingwe tša dintlha tša maleba di tla amogelwa.
Matšwantle a bolela ka go mpshafatša mangwalo a bodulo mola ba sa iketla tulong ya bona, ba kgethollwa.
Ke sa go boela gae. Thulanogare ke ge moanegwa a e ba le thulano ya dikgopolo ka gare ga mafahla a gagwe. Mohlala, letswalo la moanegwa le ka kgatha tema ye bohlokwa go bontšha thulanogare, goba moanegwa a ka re ke na le pelopedi, bj.bj. Thulanontle yona e bolela go thulana ga moanegwa wa go feta o tee goba moanegwa le tikologo ya gagwe. Mohlala, Lerato o thulana le Radithekisi ka lebaka la lehufa.
Radithekisi o kgakgana le Lerato ka la gore o ratana le banna.
Radithekisi o nyakela Lerato badiši bao ba swanetšego go mo ja leonyane ge a eya mošomong.
Lerato o rata go boledišana le Radithekisi eupša Radithekisi ga a rate go boledišana le yena.
Radithekisi o betha Lerato gore a be a ye bookelong, gomme ga a ye go mmona.
Radithekisi o lata Lerato ka kerekeng gomme o mo goga ba sa rapela. O re kerekeng o etše banna.
Lerato le Radithekisi ba a hlalana ka ge ba fapana ka dikgopolo.
Radithekisi o a lwala gomme Lerato o a mo tomela.
Lerato o thulana le Ntshepe ka ge ba swanetše go ya go bona Radithekisi ka ge a lwala.
Ntlogeleng o kgakgana le Lerato ka gore o mo tšeela monna.
Ntlogeleng o fapana le Ntshepe ka la gore o rata basadi eupša a se na nnete ya seo. Leepa le Tsarane ba thuntšhana le maphodisa.
Molekwa o tla tšweletša maikutlo a gagwe. Mohlala:- maikutlo e ka ba a manyami ka ge baanegwa ba boledišana ka go se hlomphane.
Ke motho wa lešata - o omanya Ntshepe.
Thulano e hlotšwe ke ge Ntlogeleng a roga Lerato ka ge a re o ratana le monna wa gagwe Ntshepe.
Setšo se re monna o a hlompšha ka ge e le hlogo ya lapa/lenyatšo.
Di hlahla babadi ebile di tšweletša maikutlo a mmapadi/ E tšweletša ditaelo.
Mmoledi ga se a tšweletša kgopolo ya gagwe ka botlalo ka ge e kgaoditšwe/ fega mmadi.
Go tsenwa ganong a sa bolela.
Kereke e bohlokwa ge o le mathateng.
Lerato o rata Ntshepe, eupša bothata ke gore ga a tsebe gore a mmotše goba aowa na.
Ke gore ge mmoledi a botšiša o ba a na le karabo.
Ke diteng tša lengwalo leo ka lona Lerato a tsebišago Radithekisi gore o ile kerekeng.